48. ΝΟΜΟΣ υπ' αριθ. 47 της 2/3 Ιουν. 1975 (ΦΕΚ Α' 104) Περί αναγνωρίσεως της εν Βοστώνη Ιεράς Θεολογικής Σχολής του Τιμίου Σταυρού ως Ανωτάτου Εκπαιδευτικού Ιδρύματος, ισοτίμου προς τας Θεολογικάς Σχολάς των Πανεπιστημίων της ημεδαπής. Αναγνώρισις της ισοτιμίας Άρθρ.1.-1.Η υπό της Ελληνικής Ορθοδόξου Ιεράς Αρχιεπισκοπής Βορείου και Νοτίου Αμερικής ιδρυθείσα και λειτουργούσα εν Βοστώνη των Ηνωμένων Πολιτειών της Αμερικής Θεολογική Σχολή υπό την επωνυμίαν "Ιερά Θεολογική Σχολή του Τιμίου Σταυρού" (GREEK THEOLOGICAL SCHOOL), δύναται να αναγνωρισθή ως Ανώτατον Εκπαιδευτικόν Ίδρυμα αυτοδιοικούμενον και ισότιμον προς τας Θεολογικάς Σχολάς των Πανεπιστημίων της ημεδαπής δια Π.Δ/τος εκδιδομένου, μετά σύμφωνον γνώμην των Σχολών τούτων, τη προτάσει (Αντί της σελ.212,075(β)  Σελ.212,075(γ) Τεύχος 566 – Σελ. 133 Εκκλησιαστικές Σχολές 33.Δ.γ.47-48 του επί της Εθνικής Παιδείας και Θρησκευμάτων Υπουργού. 2.Σπουδασταί εγγραφέντες προς της κατά τα άνω αναγνωρίσεως απολαύουν των πλεονεκτημάτων της ισοτιμίας εφ' όσον το μείζον μέρος της προβλεπομένης διαρκείας της φοιτήσεως ήθελε διανυθή παρ' αυτών υπό το καθεστώς ταύτης. Προϋποθέσεις αναγνωρίσεως Άρθρ.2.-Το υπό της παρ. 1 του προηγουμένου άρθρου προβλεπόμενον Π.Δ/γμα εκδίδεται εφ' όσον υπό της εν Βοστώνη Ιεράς Θεολογικής Σχολής του Τιμίου Σταυρού: α)Τεθούν εν ισχύϊ και εφαρμοσθούν προγράμματα διδασκαλίας των εν τη ημεδαπή λειτουργουσών Ανωτάτων Θεολογικών Σχολών τουλάχιστον ως προς τα βασικά μαθήματα αυτών μεταξύ των οποίων και η διδασκαλία της Ελληνικής γλώσσης. β)Καθορισθούν τα προσόντα και ο τρόπος εκλογής του ανωτέρου διδακτικού προσωπικού ταύτης. γ)Προβλεφθή όπως εις θέσεις ανωτέρου διδακτικού προσωπικού διορίζωνται εκλεγόμενοι υπό του Συλλόγου των καθηγητών της Σχολής οι κεκτημένοι απαραιτήτως διδακτορικόν δίπλωμα Ελληνορθοδόξου Πανεπιστημιακής Θεολογικής Σχολής. δ)Προβλεφθή η απονομή διδακτορικών διπλωμάτων υπό της εν Βοστώνη Σχολής, και  ε)Καθορισθούν τα προσόντα των εισακτέων τα οποία δεν δύναται να είναι κατώτερα απολυτηρίου μέσης εκπαιδεύσεως. Άρσις ισοτιμίας Άρθρ.3.-1.Εις περίπτωσιν μη τηρήσεως οιασδήποτε των εν τω προηγουμένω άρθρω υποχρεώσεων αίρεται δια Π.Δ/τος εκδιδομένου τη προτάσει του Υπουργού Εθνικής Παιδείας και Θρησκευμάτων, μετά σύμφωνον γνώμην των Θεολογικών Σχολών των Πανεπιστημίων της ημεδαπής, η αναγνώρισις της ισοτιμίας από του επομένου ακαδημαϊκού έτους. 2.Αι συνέπειαι της άρσεως της ισοτιμίας αναφέρονται μόνον εις τους μετά την άρσιν ταύτης εισερχομένους εις την Θεολογικήν Σχολήν Βοστώνης σπουδαστάς. Μετάκλησις Καθηγητών Άρθρ.4.-Δι' αποφάσεως του Υπουργού Εθνικής Παιδείας και Θρησκευμάτων, εκδιδομένης μετά πρότασιν της Θεολογικής Σχολής Βοστώνης και των Θεολογικών Σχολών των Πανεπιστημίων της ημεδαπής δύναται να παρέχηται εις καθηγητάς των Θεολογικών Σχολών της ημεδαπής η έγκρισις διδασκαλίας εις την Θεολογικήν Σχολήν Βοστώνης  Σελ. 212,076(γ) Τεύχος 566 – Σελ. 134 ή και αντιστρόφως δι' ωρισμένον χρονικόν διάστημα. Εις την περίπτωσιν ταύτην αι σχετικαί δαπάναι μετακινήσεως, επιστροφής κλπ. θα βαρύνουν τα ιδρύματα εις τα οποία παρέχεται η διδασκαλία, εφαρμοζομένων κατά τα λοιπά των κειμένων επί του θέματος τούτου διατάξεων. Μεταβατική Διάταξις Άρθρ.5.-Η εν άρθρ. 2 υπό στοιχ. γ' προϋποθέσις δεν αφορά τους κατά την δημοσίευσιν του παρόντος εις θέσεις ανωτέρου διδακτικού προσωπικού της ως άνω Σχολής υπηρετούντας, μη θιγομένων τούτων εκ του ότι δεν κέκτηνται διδακτορικόν δίπλωμα Ορθοδόξου Πανεπιστημιακής Θεολογικής Σχολής της ελλείψεως δε ταύτης μη εμποδιζούσης την κατά το άρθρ. 1 αναγνώρισιν της Σχολής ως ισοτίμου προς τας Θεολογικάς Σχολάς των Πανεπιστημίων της ημεδαπής. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 33.Δ.γ.48 Εκκλησιαστικές Σχολές 